849910634e32dc2c7966b6b6cc819ee0
Η intrasoft στην αγορά των ai data analytics με την incelligent
techpress.gr
2020.10

> **Η intrasoft international, παγκόσμια εταιρία Πληροφορικής, στα πλαίσια της στρατηγικής ανάπτυξης μέσω της τεχνολογικής καινοτομίας στο χώρο των data analytics, ανακοινώνει τη συνεργασία της με την start-up incelligent (<http://www.incelligent.net/>).**


Η incelligent εξειδικεύεται στην ανάπτυξη λύσεων που βασίζονται στα data analytics (predictive & prescriptive), χρησιμοποιώντας τις τελευταίες τεχνολογίες στο κομμάτι της Τεχνητής Νοημοσύνης (ai), του machine learning (ml) και του deep learning (dl). Στόχος της incelligent μέσω της συνεργασίας με την intrasoft είναι η περαιτέρω επέκταση των δραστηριοτήτων της και η από κοινού ανάπτυξη έργων στον Δημόσιο και τον Ιδιωτικό τομέα.   
**Ο κ. Αλέξανδρος Μάνος**, **Διευθύνων Σύμβουλος** της **intrasoft international,** σχολίασε: «Τα προϊόντα και οι υπηρεσίες της intrasoft international αξιοποιούν τεχνολογίες data analytics και Τεχνητής Νοημοσύνης, παρέχοντας αναλυτικά και κανονιστικά στοιχεία πρόβλεψης (predictive and prescriptive analytics) στους πελάτες μας. Η συνεργασία με την incelligent θα ενισχύσει όλους τους κλάδους στους οποίους δραστηριοποιούμαστε στον δημόσιο και ιδιωτικό τομέα, στις τράπεζες, τελωνεία, φορολογία, ασφάλιση και τηλεπικοινωνίες. Προσβλέπω με χαρά στην ανάπτυξη αυτής της συνεργασίας.»

**Ο Δρ. Κώστας Τσαγκάρης, Διευθύνων Σύμβουλος** της **incelligent**, σχολίασε: «Η incelligent, ακολουθώντας τις τελευταίες τεχνολογίες στο κομμάτι του dataops, αναπτύσσει προϊόντα εφαρμόζοντας τις πιο σύγχρονες τεχνικές στο κομμάτι των advanced analytics και machine/deep learning. Η συνεργασία μας με την intrasoft international αποτελεί μοναδική ευκαιρία να εφαρμόσουμε σε παγκόσμια κλίμακα τη τεχνογνωσία που έχουμε αποκτήσει στον τομέα των Τραπεζικών Συστημάτων και του Δημοσίου Τομέα. Είμαι σίγουρος πως η τεχνογνωσία μας, σε συνδυασμό με την εμπειρία της intrasoft, θα οδηγήσει στην ανάπτυξη πρωτοποριακών, καινοτόμων προϊόντων με πολλά οφέλη για τους πελάτες μας. »
ec80a634e79cb96b0535ae3b1e60f769
Το openfund ii επενδύει στην incelligent
techpress.gr
2020.10
**> Η νεοσύστατη incelligent ([www.incelligent.net](http://www.incelligent.net)) αναπτύσσει πρωτοποριακό σύστημα έξυπνης διαχείρισης για ευρυζωνικά δίκτυα ασύρματων επικοινωνιών.**
  



[![openfund_logo](https://www.techpress.gr/wp-content/uploads/2009/06/openfund_logo-150x37.jpg)](https://www.techpress.gr/wp-content/uploads/2009/06/openfund_logo.jpg)Στόχο αποτελεί η αντιμετώπιση ενός παγκόσμιου και διογκούμενου προβλήματος: Το κόστος διαχείρισης και λειτουργίας των τηλεπικοινωνιακών δικτύων μεγαλώνει σήμερα ταχύτερα από τα έσοδα. Καθώς η ζήτηση για ευρυζωνικές υπηρεσίες αυξάνεται διαρκώς, ενώ παράλληλα παρουσιάζονται μεγάλες και συχνά απρόβλεπτες διακυμάνσεις της από ώρα σε ώρα και από περιοχή σε περιοχή, η διαχείριση ενός δικτύου απαιτεί μεγάλες επενδύσεις σε εξοπλισμό και υψηλές λειτουργικές δαπάνες.
  



Το λογισμικό της incelligent αξιοποιεί την προηγούμενη γνώση του δικτύου και τη συνδυάζει με πληροφορίες της παρούσας κατάστασης για να λαμβάνει αυτόματα και σε πραγματικό χρόνο αποτελεσματικές αποφάσεις για την κατανομή ενέργειας και φάσματος στις ολοένα και περισσότερες κυψέλες ενός δικτύου τηλεπικοινωνιών. Δυνητικοί πελάτες της λύσης αποτελούν οι μεγάλοι κατασκευαστές εξοπλισμού για ασύρματα ευρυζωνικά δίκτυα, καθώς και οι πάροχοι τηλεπικοινωνιακών δικτύων σε όλο τον κόσμο. 
  



Οι ιδρυτές της εταιρίας, που έχει έδρα την Αθήνα, συνδυάζουν την ερευνητική με την επιχειρηματική εμπειρία στον τομέα του λογισμικού για τηλεπικοινωνίες. Μεταξύ των ιδρυτών, οι Δρ. Κώστας Τσαγκάρης και Δρ. Σεραφείμ Κοτρώτσος δήλωσαν τον ενθουσιασμό τους για τη συνεργασία με το openfund. tο jeremie openfund ii θα επενδύσει το ποσό των 80 χιλιάδων ευρώ, με σκοπό την ολοκλήρωση της ανάπτυξης και την δοκιμαστική λειτουργία ενός λειτουργικού πρωτοτύπου του συστήματος. Ο κ. Αρίστος Δοξιάδης, εταίρος του openfund, ανέφερε ότι προσδοκά η incelligent να γίνει παγκόσμιος πρωτοπόρος στην τεχνολογία διαχείρισης τηλεπικοινωνιακών δικτύων. 
  


